इसमें साधारणत: दो लंबी स्पर्शिकाएँ पाई जाती हैं। इसमें चार गण (आर्डर्स) होते हैं :

(क) साइडिपिडा (Cydippida)–इनमें शरीर गोल होता है तथा दो स्पशिकाएँ पाई जाती हैं। ये बहुधा शाखित होती हैं और अपनी थैलियों में वापस की जा सकती हैं; जैस पार्श्वक्लोम (प्ल्यूरोब्रैकिया) तथा काचकुड्म (हॉर्मिफ़ोरा) में।

(ख) सपालि (लोबाटा) इनमें शरीर कुछ अंडाकार तथा चिपटा होता है। स्पर्शिकाएँ बिना थैलियों या आवरण के होती हैं और मुख के इधर-उधर एक जोड़ा मौखिक पिंडक होता है; जैसे काचर उर्वशी (बोलिनॉप्सिस, Bolinopsis) और (नीमियाप्सिस mnemiopsis)।

(ग) मेखला (सेस्टिडा, Cestida)–इनमें शरीर चिपटा, लंबा, फीते जैसा होता है, दो या अधिक अविकसित स्पर्शिकाएँ होती हैं और कई छोटी पार्श्वीय स्पर्शिकाएँ ; जैसे सेस्टम वेनेरिस (Cestum Veneris) जो दो इंच चौड़ा और लगभग तीन फुट लंबा होता है, उष्ण प्रदेशों में पाया जाता है और टेढ़े-मेढ़े ढंग से चलता है।

(घ) प्लैटिक्टीनिया–इनमें शरीर उदग्र अक्ष में चिपटा होता है और इस प्रकार रेंगने के लिए संपरिवर्तित हो जाता है; जैसे सीलोप्लेना (Coeloplana), टेनोप्लेना (Ctenoplana)।

वर्ग टेंटाकुलाटा
वर्ग न्यूडा
वर्गीकरण
संरचना